bevernylon
Store norske leksikon,Kunst og estetikk,Søm, klær og mote,Tekstiler
Bevernylon er en tett tekstil, 5-skaft sateng hvor varpen (renningen) av kraftig nylon danner rettsiden, mens veften (innslaget) som er av bomull danner innsiden. Det ble utviklet av Mosjøen Veveri, og ble lansert under varemerket Bevernylon.
Innsiden er ruet, mens utsiden av tekstilen er glatt, har god slitestyrke og motstand mot skitt, samtidig som den er relativt behagelig i bruk.Bevernylon ble mye brukt i barneklær og arbeidsklær, før belagte tekstiler overtok fra 1980-tallet og fremover. Disse er mer vanntette, men ikke alltid like slitesterke. Les mer i Store norske leksikon polyamid nylon bomull syntetiske fibre barneklær Litteratur Ingun Grimstad Klepp og Tone Skårdal Tobiasson (2020). Lettkledd. Velkledd med lite miljøbelastning. Oslo: Solum Bokvennen Klepp og Tobiasson (2019). Lettstelt. Rene klær med lite arbeid og miljøbelastning. Oslo: Solum Bokvennen.  Søm: materialkunnskap (1995): Oslo: Yrkeslitteratur as. Morton W E and Hearle J W (2008). Physical Properties of textile fibres. Manchester : The Textile Insitute